ມືລະເບີດສະຫຼະຊີບ ຄົນໜຶ່ງ ໂຈມຕີ ຢູ່ໃກ້ໆກັບ ສະໜາມບິນ ນະຄອນຫຼວງ ກາບູລ
ຕຳຫຼວດກ່າວວ່າ ເປົ້າໝາຍທີ່ເຫັນໄດ້ຊັດເຈນ ແມ່ນລົດບັນທຸກ ທີ່ຄ້າຍຄືກັບລົດທີ່ໃຊ້ໂດຍ ເຈົ້າໜ້າທີ່ຮັກສາຄວາມປອດໄພ.
ບັນດາເຈົ້າໜ້າທີ່ໃນປະເທດ ອັຟການິສຖານ ກ່າວວ່າ ມືລະເບີດ ສະຫຼະຊີບຄົນໜຶ່ງໄດ້ທຳການໂຈມຕີຢູ່ຖະໜົນແຫ່ງໜຶ່ງໃກ້ໆກັບ ສະໜາມບິນຂອງນະຄອນຫຼວງ ກາບູລ ໃນວັນຈັນມື້ນີ, ເຮັດໃຫ້ ມີພົນລະເຮືອນໜຶ່ງຄົນເສຍຊີວິດ ແລະ ບາດເຈັບອີກ 13 ຄົນ ພວກ ຕາລີບານ ໄດ້ອ້າງເອົາຄວາມຮັບຜິດຊອບສຳລັບ ການ ລະເບີດນັ້ນ, ເຊິ່ງໄດ້ເຮັດໃຫ້ຕຶກອາຄານທີ່ຢູ່ໃກ້ຄຽງໄດ້ຮັບ ຄວາມເສຍຫາຍ ຕຳຫຼວດກ່າວວ່າ ເປົ້າໝາຍທີ່ເຫັນໄດ້ຊັດເຈນ ແມ່ນລົດບັນທຸກ ທີ່ຄ້າຍຄືກັບລົດທີ່ໃຊ້ໂດຍເຈົ້າໜ້າທີ່ຮັກສາຄວາມປອດໄພ ການໂຈມຕີດັ່ງກ່າວໄດ້ເກີດຂຶ້ນໜຶ່ງມື້ ຫຼັງຈາກຫົວໜ້າທະຫານບົກ ປາກິສຖານ ນາຍພົນ Raheel Sharif ໄດ້ເດີນທາງຢ້ຽມຢາມນະຄອນຫຼວງ ກາບູລ ເພື່ອກຽມພ້ອມສຳລັບ ການເຈລະຈາສັນຕິພາບຮອບໃໝ່ກັບພວກ ຕາລີບານ